IMISLab/GreekWikipedia huggingface dataset:
Συμβούλιο Κηδεμονίας του Οργανισμού Ηνωμένων Εθνών

Το Συμβούλιο Κηδεμονίας του Οργανισμού Ηνωμένων Εθνών, (αγγλικά: United Nations Trusteeship Council), είναι το τέταρτο κατά σειρά κύριο όργανο του ΟΗΕ, του οποίου η σύσταση, οι επιμέρους αρμοδιότητές και τα καθήκοντα προβλέπονται από τον Χάρτη των Ηνωμένων Εθνών.

 Κύρια αρμοδιότητα του Συμβουλίου Κηδεμονιών είναι η εποπτεία της διοίκησης των περιοχών εκείνων που βρίσκονται "υπό κηδεμονία", δηλαδή υπό το καθεστώς του Διεθνούς Συστήματος Κηδεμονίας του οποίου τελικός στόχος είναι η προαγωγή της προόδου των κατοίκων των περιοχών αυτών και η προοδευτική ανάπτυξή τους προς ικανότητα αυτοκυβέρνησης και ανεξαρτησίας. Πολλές χώρες που σήμερα χαίρονται την ανεξαρτησία τους με παράλληλη ειρηνική εσωτερική αυτοδιοίκηση το οφείλουν στην επιτυχή άσκηση του διεθνούς αυτού συστήματος, ενώ πολλά επίσης εδάφη ενώθηκαν με τις όμορες ανεξάρτητες χώρες, μετά το τέλος της "υπό κηδεμονία" περιόδου. Ο Καταστατικός Χάρτης του ΟΗΕ δεν ορίζει συγκεκριμένο αριθμό μελών του Συμβουλίου αυτού. Προβλέπει όμως την εκπροσώπηση μελών που ασκούν διοίκηση κηδεμονίας και μελών που δεν ασκούν παρόμοια διοίκηση. Με τον περιορισμό όμως του αριθμού των Χωρών που ασκούσαν κηδεμονία εδαφών, περιορίστηκε και ο απαραίτητος αριθμός των μελών του Συμβουλίου. Έτσι σήμερα το Συμβούλιο Κηδεμονιών απαρτίζεται από πέντε μόνο μέλη που είναι οι ΗΠΑ που ασκούσαν μέχρι τελευταία σε κάποια νησιά του Ειρηνικού κηδεμονία εδαφών (π.χ. νήσοι Μάρσαλ), καθώς και τα υπόλοιπα τέσσερα μέλη του Συμβουλίου Ασφαλείας του ΟΗΕ, (δηλαδή η Γαλλία, η Αγγλία, η Ρωσία και η Κίνα), επειδή τα υπό κηδεμονία αυτά εδάφη είχαν παράλληλα χαρακτηριστεί και ως "στρατιωτικές ζώνες". Το Συμβούλιο Κηδεμονιών προκειμένου ν΄ ασκήσει εποπτεία διοίκησης των υπό κηδεμονία ευρισκομένων εδαφών, σύμφωνα με το Καταστατικό Χάρτη των Ηνωμένων Εθνών εξουσιοδοτείται: Να καταρτίζει σχετικά ερωτηματολόγια περί της οικονομικής, κοινωνικής και εκπαιδευτικής ανάπτυξης των κατοίκων των υπό κηδεμονία εδαφών. Με βάση αυτά τα ερωτηματολόγια θα πρέπει οι Χώρες που ασκούν την κηδεμονία να συντάσσουν ετήσιες εκθέσεις τις οποίες και θα πρέπει στη συνέχεια να υποβάλουν στο Συμβούλιο. Να εξετάζει και να συζητά τις υποβληθείσες ετήσιες εκθέσεις των Χωρών που ασκούν κηδεμονία. Να εξετάζει αιτήματα των κατοίκων σε συνεργασία με τις δυνάμεις που ασκούν κηδεμονία Να προβαίνει σε περιοδικές επιθεωρήσεις στα υπό κηδεμονία εδάφη. Σημειώνεται ότι οι επιθεωρήσεις αυτές πραγματοποιούνται χρονικά κατόπιν συνεννόησης με τη Χώρα που ασκεί κηδεμονία. Ανδρέα Ζιμπουλάκη "Διεθνές Δίκαιο" Αθήνα 1979, σ.125-126 Πολυμέσα σχετικά με το θέμα United Nations Trusteeship Council στο Wikimedia Commons
Ο ωραίος γαλάζιος Δούναβης

Ο ωραίος γαλάζιος Δούναβης (γερμανικά: An der schönen, blauen Donau‎, οp. 314· που σημαίνει: (πάνω) στον ωραίο γαλάζιο Δούναβη), κοινώς γνωστός ως Γαλάζιος Δούναβης, είναι ένα βαλς του συνθέτη Γιόχαν Στράους του νεότερου, που γράφτηκε το 1866. Αρχικά παίχτηκε στις 15 Φεβρουαρίου 1867 σε μια συναυλία της Ένωσης Ανδρικών Χορωδών της Βιέννης (Wiener Männergesangsverein) και παραμένει μια από τις πιο δημοφιλείς μουσικές συνθέσεις στο κλασικό ρεπερτόριο. Η αρχική του παράσταση θεωρήθηκε ήπια επιτυχία, και ο Στράους φημολογείται ότι είπε: "Να πάει στον διάολο το βαλς, λυπάμαι μόνο για την κόντα - Μακάρι να ήταν επιτυχία!"

 Ο Γαλάζιος Δούναβης έχει συντεθεί για την ακόλουθη ορχήστρα: Ξύλινα 2 φλάουτα 2 όμποε 2 κλαρινέτα σε Ντο 2 φαγκότα Χάλκινα 4 κόρνα σε Φα 2 τρομπέτες σε Φα μπάσο τρομπόνι τούμπα Κρουστά τυμπάνια μπάσο τύμπανο τρίγωνο ταμπούρο Έγχορδα άρπα βιολιά (πρώτο και δεύτερο) βιόλες βιολοντσέλα κοντραμπάσα Ο Ωραίος γαλάζιος Δούναβης γράφτηκε αρχικά ως τραγούδι για χορωδία καρναβαλικών εκδηλώσεων (για βαθύφωνο και τενόρο), με μάλλον σατιρικούς στίχους (η Αυστρία είχε μόλις χάσει έναν πόλεμο με την Πρωσία). Ο αρχικός τίτλος αναφέρεται επίσης σε ένα ποίημα για τον Δούναβη στην πατρίδα του ποιητή Καρλ Μπεκ, την Ουγγαρία και όχι στη Βιέννη. Αργότερα ο στιχουργός Φραντς φον Γκέρνερτ έγραψε νέους, πιο «επίσημους» ύφους. Το ιδιαίτερα βιεννέζικο συναίσθημα που σχετίζεται με τη μελωδία του Στράους το έκανε ανεπίσημο εθνικό αυστριακό ύμνο. Εξάλλου, το έργο χρησιμοποιείται ως σήμα της Αυστριακής Ραδιοφωνίας (ORF) για το διεθνές της πρόγραμμα. Κατά παράδοση, η διάσημη πρωτοχρονιάτικη συναυλία της Φιλαρμονικής της Βιέννης περιλαμβάνει κάθε χρόνο τον Γαλάζιο Δούναβη στο πρόγραμμά της.Το κομμάτι χρησιμοποιήθηκε εκτενώς στην ταινία του 1968 του Στάνλεϊ Κούμπρικ 2001: Η Οδύσσεια του διαστήματος. Μετά από ένα άλμα από το προϊστορικό παρελθόν της ανθρωπότητας στο μέλλον της στο διάστημα, τα πρώτα δύο τρίτα του Γαλάζιου Δούναβη ακούγονται καθώς ένα διαστημικό αεροσκάφος προσεγγίζει και προσδένεται σε έναν διαστημικό σταθμό. Ολοκληρώνεται ενώ ένα άλλο διαστημικό αεροσκάφος ταξιδεύει από τον σταθμό στη Σελήνη. Στη συνέχεια, το κομμάτι ακούγεται ξανά κατά τους τίτλους τέλους της ταινίας. Μια σύντομη εκδοχή του έργου ακούγεται στην ταινία μικρού μήκους A Corny Concerto (1943) της σειράς ταινιών κινουμένων σχεδίων Merrie Melodies της εταιρείας Warner Bros. Στην ταινία, ο Ντάφυ προσπαθεί να μπει σε μια οικογένεια λευκών κύκνων, αλλά αντιμετωπίζεται ως "ασχημόπαπο", ώσπου σώζει τρία κυκνάκια και γίνεται ήρωας.Ο Γαλάζιος Δούναβης χρησιμοποιείται σε όλα τα επεισόδια της δραματικής σειράς του Netflix Το παιχνίδι του καλαμαριού (2021) για να σηματοδοτήσει την έναρξη νέου παιχνιδιού.
Κύθνος (Χώρα)

Η Χώρα της Κύθνου, επίσης γνωστή ως Μεσαριά, είναι η πρωτεύουσα της Κύθνου και έδρα του Δήμου Κύθνου. Σύμφωνα με την απογραφή του 2011 ζουν σε αυτή 561 κάτοικοι.

 Όπως πολλές πρωτεύουσες νησιών του Αιγαίου ονομάζεται Χώρα ωστόσο είναι γνωστή στους ντόπιους και με την ονομασία Μεσαριά. Η δεύτερη ονομασία προέρχεται από το γεγονός πως είναι χτισμένη στο εσωτερικό του νησιού. Σύμφωνα με άλλη εκδοχή έχει τις ρίζες της στο φραγκικό Μισσαρία. Ως εκ τούτου οι κάτοικοι της Χώρας ονομάζονται και Μεσσαριώτες. Η Χώρα βρίσκεται στην ενδοχώρα, κεντρικά/βόρεια του νησιού. Παλαιότερα ήταν ένα μικρό αγροτικό χωριό, αλλά αναπτύχθηκε από τον 17ο αιώνα και μετά. Σύμφωνα με την τοπική παράδοση μετά από επίθεση του πειρατή Μπαρμπαρόσα το 1537, οι κάτοικοι εγκατέλειψαν την πρωτεύουσά τους, το Κάστρο της Ωριάς ή Κατακέφαλο και προτίμησαν να εγκατασταθούν μακριά από τη θάλασσα, στη Μεσαριά. Η ίδια παράδοση αναφέρει πως τα πρώτα σπίτια χτίστηκαν γύρω από την Αγία Τριάδα. Το 1791 ξεκίνησε να λειτουργεί στη Χώρα το πρώτο σχολείο. Λειτούργησε στο μοναστήρι της Παναγίας του Νίκους, λίγο έξω από τη Χώρα. Πρώτος δάσκαλος ήταν ο μοναχός Παρθένιος Κουλούρης από τη Σίφνο.Τον διαδέχτηκε το 1809 ο ντόπιος μοναχός Μακάριος Φιλιππαίος, ο οποίος δίδαξε με επιτυχία για αρκετά χρόνια. Η Χώρα μετά την Ελληνική Επανάσταση ορίστηκε και επίσημα πρωτεύουσα της Κύθνου. Στη Χώρα στεγάζονται οι πρώτες τάξεις του διεδρικού Δημοτικού Σχολείου Κύθνου. Λειτουργούν ακόμα περιφερειακό ιατρείο και διάφορες επιχειρήσεις τουρισμού και εστίασης. Στη Χώρα υπάρχουν πολλές εκκλησίες και δυο μοναστήρια: η Αγία Τριάδα (η παλαιότερη εκκλησία του νησιού), ο ναός του Αγίου Σάββα του 17ου αιώνα, ο ναός της Μεταμόρφωσης του Σωτήρος με τέμπλο του 17ου αιώνα, ο ναός του Αγίου Ιωάννη του Θεολόγου, ο Άγιος Νικόλαος, η Αγία Βαρβάρα στον Αστέρα, η μονή της Παναγίας του Νίκους και το μοναστήρι του Προδρόμου στο Χορδάκι. Στη Χώρα συναντά κανείς και τα απομεινάρια από παλιούς ανεμόμυλους.Στη Χώρα σχεδιάζεται το Αρχαιολογικό Μουσείο της Κύθνου που θα φιλοξενήσει πλήθος ευρημάτων απ' την αρχαία πρωτεύουσα του νησιού, το Βρυόκαστρο. Επίσης θα φιλοξενήσει την υπαίθρια Αρχαιολογική Συλλογή του Πάρκου του Καθολικού της Χώρας όπου έχουν τοποθετηθεί από το 1973 γλυπτά και αρχιτεκτονικά μέλη που έχουν βρεθεί στην Κύθνο. Η πορεία του πληθυσμού στις απογραφές των τελευταίων ετών είναι η ακόλουθη:
267

Η τρέχουσα σελίδα αφορά το έτος 267 κατά το Γρηγοριανό ημερολόγιο Το έτος 267 (CCLXVII ) ήταν ένα κοινό έτος που ξεκινούσε την Τρίτη. Εκείνη την εποχή ήταν γνωστό ως το Έτος των Υπάτων Πατέρνου και Αρκεσιλάου (ή, λιγότερο γνωστό, το Έτος 1020 από Κτήσεως Κόσμου). Η ονομασία 267 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Πρώτη Γοτθική Εισβολή: οι Γότθοι, αρχικώς από τη Σκανδιναβία, μαζί με τους Σαρμάτες (από το σημερινό Ιράν), εισβάλλουν στη Βαλκανική Χερσόνησο και στην Ελλάδα. Ερηπώνουν τη Μοισία και τη Θράκη. Οι Ερούλοι εισβάλλουν στις ακτές της Μαύρης Θάλασσας. Επιτίθενται ανεπιτυχώς στο Βυζάντιο και την Κύζικο. Ο Ρωμαϊκός στόλος νικά τον αντίστοιχο Ερουλικό (500 πλοία), αλλά τού επιτρέπει να διαφύγει στο Αιγαίο Πέλαγος, όπου επεδράμουν στη Λήμνο και στη Σκύρο. Οι Γότθοι λεηλατούν αρκετές πόλεις της Νότιας Ελλάδας, περικλείοντας την Αθήνα, την Κόρινθο, το Άργος και την Σπάρτη. Μετά τη λεηλασία της Αθήνας, μία Αθηναϊκή στρατιωτική δύναμη (2.000 ανδρών), υπό τον ιστορικό Δέξιππο, απωθεί τους εισβολείς προς τα βόρεια όπου αναχαιτίζονται από τον Ρωμαϊκό στρατό υπό τον αυτοκράτορα Γαλλιηνό. Παίρνει μία σημαντική νίκη κοντά στον Νέστο Ποταμό, στα όρια μεταξύ Μακεδονίας και Θράκης. Ο Αουρέολος, υπεύθυνος για την προάσπιση της Ιταλίας, νικά τον Βικτωρίνο (συναυτοκράτορα της Γαλατίας), ανακηρύσσεται αυτοκράτορας από τα στρατεύματά του και παρελαύνει στη Ρώμη. Εγγύς Ανατολή Ο Βασιλιάς Οδαίναθος της Παλμύρας σχεδιάζει μία εκστρατεία στην Καππαδοκία εναντίον των Γότθων. Δολοφονείται μαζί με τον πρωτότοκό του γιο, κατά τα φαινόμενα κατόπιν εντολών του αυτοκράτορα Γαλλιηνού. Η γυναίκα του Ζηνοβία τον διαδέχεται και ελέγχει τον Βαβαλλάθο (της Παλμυριανής Αυτοκρατορίας) με τον νεότερό της γιο. Οδαίναθος, βασιλιάς της Παλμύρας (δολοφονήθηκε)
Δημήτρης Νικολαρεΐζης

Ο Δημήτρης Νικολαρεΐζης (1908 - 29 Σεπτεμβρίου 1981) ήταν Έλληνας λογοτέχνης, κριτικός και διπλωμάτης, εκπρόσωπος της γενιάς του ' 30. Τιμήθηκε με παράσημα για τις υπηρεσίες του προς τη χώρα.

 Καταγόταν από επιφανή οικογένεια της Σάμου. Σπούδασε νομικά στο Πανεπιστήμιο Αθηνών και έπειτα Ιστορία της Τέχνης στην Ιταλία. Ως συγγραφέας έκανε την πρώτη του εμφάνιση το 1925. Ήταν φίλος του Σεφέρη. Έγραψε πεζογραφήματα, δοκίμια και κριτικές. Το 1963 με το έργο του "Δοκίμια κριτικής" απέσπασε το βραβείο Λ Γουλανδρή από την "Ομάδα των Δώδεκα". Μετά τη Μάχη της Κρήτης το 1941 ακολούθησε την ελληνική κυβέρνηση στην εξορία. Από τη δεκαετία του ΄40 ως τη δεκαετία του ' 60 ακολούθησε και διπλωματική σταδιοδρομία. Από τις 26 Ιανουαρίου 1960 ως τις 29 Οκτωβρίου 1964 διετέλεσε πρεσβευτής της Ελλάδας στο Βελιγράδι. Εν συνεχεία υπηρέτησε ως πρεσβευτής στο Λονδίνο, ως το 1967. Απεβίωσε σε ηλικία 73 ετών το 1981. "Δοκίμια κριτικής. Ούγος Φώσκολος και Ανδρέας Κάλβος: "Η κριτική - προπάντων η κριτική!" ", Άγρα, 2011. Βιογραφία στη Biblionet.gr Τεκμήρια
Κατάλογος πρωτευουσών στις Ηνωμένες Πολιτείες

Το παρόν λήμμα αποτελεί ένα κατάλογο με τις πρωτεύουσες των Ηνωμένων Πολιτειών, συμπεριλαμβανομένων τόπων που υπηρετούν ή έχουν λειτουργήσει ως ομοσπονδιακές, πολιτειακές, νησιωτικές, εδαφικές, αποικιακές πρωτεύουσες και πρωτεύουσες των ιθαγενών της Αμερικής. Η Ουάσιγκτον είναι η ομοσπονδιακή πρωτεύουσα των Ηνωμένων Πολιτειών από το 1800. Κάθε πολιτεία των ΗΠΑ έχει τη δική της πρωτεύουσα, όπως και πολλές από τις νησιωτικές περιοχές της. Τα περισσότερα κράτη δεν έχουν αλλάξει την πρωτεύουσά τους από τότε που έγιναν κράτος, αλλά οι πρωτεύουσες των αντίστοιχων προηγούμενων αποικιών, εδαφών, βασιλείων και δημοκρατιών άλλαξαν συνήθως πολλές φορές. Υπήρξαν επίσης και άλλες κυβερνήσεις εντός των σημερινών συνόρων των Ηνωμένων Πολιτειών με τις δικές τους πρωτεύουσες, όπως η Δημοκρατία του Τέξας, οι ιθαγενείς αμερικανικές χώρες και άλλες μη αναγνωρισμένες κυβερνήσεις.

 Οι παρακάτω πόλεις χρησίμευαν είτε ως επίσημες πρωτεύουσες των Ηνωμένων Πολιτειών σύμφωνα με το Σύνταγμα των Ηνωμένων Πολιτειών, είτε, πριν από την επικύρωσή του, τοποθεσίες όπου συνεδρίαζε το Δεύτερο Ηπειρωτικό Κογκρέσο ή το Κογκρέσο της Συνομοσπονδίας. (Οι Ηνωμένες Πολιτείες δεν είχαν μόνιμη πρωτεύουσα σύμφωνα με τα Καταστατικά της Συνομοσπονδίας.) Το σημερινό Σύνταγμα επικυρώθηκε το 1787 και έδωσε στο Κογκρέσο την εξουσία να ασκεί «αποκλειστική νομοθεσία» σε μια περιφέρεια που «μπορεί, με εκχώρηση συγκεκριμένων κρατών και με την αποδοχή του Κογκρέσου, να γίνει η έδρα της κυβέρνησης των Ηνωμένων Πολιτειών». Το 1ο Συνέδριο συγκλείστηκε στο Federal Hall στη Νέα Υόρκη. Το 1790, ψήφισε τον νόμο περί κατοικίας, ο οποίος καθιέρωσε την εθνική πρωτεύουσα σε μια τοποθεσία κατά μήκος του ποταμού Πότομακ που θα γινόταν Ουάσιγκτον, D.C. Για τα επόμενα δέκα χρόνια, η Φιλαδέλφεια χρησίμευσε ως προσωρινή πρωτεύουσα. Εκεί, το Κογκρέσο συνεδρίασε στην Αίθουσα του Συνεδρίου. Στις 17 Νοεμβρίου 1800, το 6ο Κογκρέσο των Ηνωμένων Πολιτειών συνήλθε επίσημα στην Ουάσιγκτον, D.C. Το Κογκρέσο έχει συνεδριάσει εκτός Ουάσιγκτον μόνο δύο φορές από τότε: στις 16 Ιουλίου 1987, στο Independence Hall στη Φιλαδέλφεια, για να τιμήσει την 200η επέτειο από την επικύρωση του Συντάγματος και στο Federal Hall National Memorial στη Νέα Υόρκη στις 6 Σεπτεμβρίου 2002 , για τον εορτασμό της πρώτης επετείου των επιθέσεων της 11ης Σεπτεμβρίου. Και οι δύο συναντήσεις ήταν εθιμοτυπικές. Στις 2 Ιουλίου 1923, ο Πρόεδρος Ουόρεν Χάρντινγκ ανακήρυξε το Μίτσαμ του Όρεγκον ως πρωτεύουσα του έθνους για την ημέρα. Κάθε πολιτεία έχει μια πρωτεύουσα που χρησιμεύει ως έδρα της κυβέρνησής της. Δέκα από τις δεκατρείς αρχικές πολιτείες και 15 άλλες πολιτείες έχουν αλλάξει την πρωτεύουσά τους τουλάχιστον μία φορά. Η τελευταία πολιτεία που μετέφερε την πρωτεύουσά της ήταν η Οκλαχόμα το 1910. Στον παρακάτω πίνακα, η στήλη "Από" δείχνει το έτος που η πόλη άρχισε να λειτουργεί ως πρωτεύουσα της πολιτείας (ή πρωτεύουσα των οντοτήτων που προηγήθηκαν).
Εθνική Κεντροαφρικανικής Δημοκρατίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Κεντροαφρικανικής Δημοκρατίας αντιπροσωπεύει την Κεντροαφρικανική Δημοκρατία στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Κεντροαφρικανικής Ομοσπονδίας Καλαθοσφαίρισης (Fédération Centrafricaine de Basket-ball).

 Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε στη Γουινέα το 1966. Πορεία σε Αφρικανικά Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Κεντροαφρικανικής Δημοκρατίας σε Αφρικανικά Πρωταθλήματα (Afrobasket): Εθνική Κεντροαφρικανικής Δημοκρατίας (καλαθοσφαίριση ανδρών) Central African Republic, ιστορικό ανά έτος στον επίσημο ιστότοπο των αρχείων της FIBA. (Αγγλικά)
Παλιό Ταχυδρομείο στο Βελιγράδι

Το Ταχυδρομείο του Βελιγραδίου 2 ή Παλιό Ταχυδρομικό Γραφείο είναι κτίριο στο Βελιγράδι. Βρίσκεται δίπλα στον Κεντρικό Σιδηροδρομικό Σταθμό στο Βελιγράδι και θεωρείται ένα από τα πιο όμορφα κτίρια και σύμβολα της πόλης. Χτίστηκε κατά τη σερβοβυζαντινή αναγέννηση το 1929 σύμφωνα με το έργο του αρχιτέκτονα Μόμιρ Κορούνοβιτς. Οι συνάδελφοί του «άσκησαν κριτική» στην αρχιτεκτονική του κτιρίου.

 Η πρόσοψη του κτιρίου είναι ένας συνδυασμός βυθιζόμενων και οριζόντιων σειρών από παράθυρα, στεφάνια, αετώματα, κορνίζες και διακοσμήσεις, με σπάνια εξπρεσιονιστική πλαστική διακόσμηση και δυναμική εμφάνιση στο Βελιγράδι. Εκτός από ρομαντικά, εξπρεσιονιστικά και αρ νουβό μοτίβα, ο αρχιτέκτονας πρόσθεσε την προσωπική του σφραγίδα με τη μορφή κερασφόρων αετωμάτων στην οροφή. Δουλεύοντας σε αυτό το κτίριο, ο Κορούνοβιτς εγκατέλειψε την ακαδημαϊκή ακαμψία και τη συμμετρία. Το ταχυδρομείο καταστράφηκε σε μεγάλο βαθμό κατά τον βομβαρδισμό της Γιουγκοσλαβίας από τους Συμμάχους στον Β΄ Παγκόσμιο Πόλεμο, και αργότερα ανακατασκευάστηκε το 1947 σε σοσιαλιστική ρεαλιστική αρχιτεκτονική που ευνοήθηκε από το νέο κομμουνιστικό καθεστώς.Στα τέλη της δεκαετίας του 1930, το Ταχυδρομείο του Βελιγραδίου 2 ήταν «το μεγαλύτερο στα Βαλκάνια», με 700 υπαλλήλους. Οι συνθήκες εργασίας ήταν δύσκολες: σκάλες και δωμάτια περιγράφονται ως σκοτεινά, οι εργαζόμενοι «δεν θυμούνταν πότε λειτούργησαν οι ανελκυστήρες», εκτός από έναν ανελκυστήρα φορτίων. Στη μεγάλη αίθουσα για τη διαλογή των γραμμάτων «οι άνθρωποι σχεδόν δεν βλέπουν ο ένας τον άλλον το πρωί» από τη σκόνη και τα χνότα, δεν υπάρχει αρκετό προσωπικό και η φυματίωση ήταν συχνή.Κατά το 1935, 414.779.000 διαφορετικοί τύποι αποστολών πέρασαν από το ταχυδρομείο. Χωρίστηκε σε ενότητες: παράδοση - αποστολές για κατοίκους του Βελιγραδίου, αποστολή - αποστολές από το Βελιγράδι στον υπόλοιπο κόσμο, πρώτο και δεύτερο πακέτο - πακέτα από το Βελιγράδι ή για Βελιγραδινούς, ταμειακή μηχανή - «όλη η ταμειακή ταχυδρομική κίνηση της πρωτεύουσας», ταχυδρομεία εξωτερικών συνεργατών- τρία στα Σκόπια, δύο στη Σουμπότισα, ένα στο Τσάριμπροντ, τη Λιουμπλιάνα, το Ζάγκρεμπ, το Πέτροβγκραντ και το Ποζάρεβατς και εκτελωνισμός - άνοιγμα και εκτελωνισμός δεμάτων από το εξωτερικό για το Βελιγράδι και τα ανατολικά της χώρας. Το 2018, ο αντιδήμαρχος του Βελιγραδίου, Γκόραν Βέσιτς, ανακοίνωσε ότι αναμένει την ανακαίνιση της παλιάς πρόσοψης. Ο αρχιτέκτονας και πολεοδόμος της πόλης του Βελιγραδίου Μάρκο Στόϊσιτς επιβεβαίωσε τον Ιούλιο του 2020 ότι το κτίριο του Παλαιού Ταχυδρομείου θα πάρει την όψη που είχε πριν από τον Δεύτερο Παγκόσμιο Πόλεμο. Ειδικοί από το Ινστιτούτο Προστασίας Πολιτιστικών Μνημείων της πόλης πρόσθεσαν ότι το Ταχυδρομείο θα αποκατασταθεί εν μέρει στην παλιά του όψη, αφού το κτίριο έχει χάσει την αρχική του δομή.
Ντέγιαν Μπόγιοβιτς

Ο Ντέγιαν Μπόγιοβιτς (γεννημένος στις 3 Απριλίου 1983) είναι Σέρβος, βουλγαρικής καταγωγής, πρώην διεθνής πετοσφαιριστής. Έχει ύψος 1,98 μ. και αγωνιζόταν στη θέση του διαγώνιου.

 Ο Ντέγιαν Μπόγιοβιτς έκανε τα πρώτα του βήματα στο χώρο της πετοσφαίρισης στις ακαδημίες του Ερυθρού Αστέρα Βελιγραδίου, ο οποίος έμελλε να αποτελέσει και την ομάδα με την οποία υπέγραψε το πρώτο του επαγγελματικό συμβόλαιο. Στην ομάδα του Ερυθρού Αστέρα παρέμεινε μέχρι το 2005 έχοντας καταφέρει να κατακτήσει το εγχώριο πρωτάθλημα Σερβίας το 2003. Το 2005 μεταπήδησε στη Βοϊβοντίνα Νόβι Σαντ, ομάδα επίσης της Σερβίας, στην οποία παρέμεινε μέχρι το τέλος της αγωνιστικής περιόδου 2005-06 κατακτώντας παράλληλα και ένα εγχώριο κύπελλο. Το 2006 βρέθηκε στην Ελλάδα για λογαριασμό του Ολυμπιακού Πειραιώς στον οποίο παρέμεινε για ένα χρόνο χωρίς να καταφέρει να κατακτήσει κάποιο τίτλο. Στη συνέχεια μεταπήδησε στην Ιταλία στην οποία παρέμεινε για ένα χρόνο αγωνιζόμενος με τη φανέλα Γκαμπέκα Μοντικιάρι. Το 2008, ο Μπόγιοβιτς αποφάσισε να αφήσει την Ευρώπη και να ταξιδέψει στην Ασία με προορισμό την Ιαπωνία και συγκεκριμένα τους Τορέϊ Άρροους. Με την ομάδα της Ιαπωνίας σημείωσε αρκετές ομαδικές αλλά και ατομικές διακρίσεις. Ο Ντέγιαν Μπόγιοβιτς ήταν διεθνής με την εθνική ομάδα πετοσφαίρισης της Σερβίας για αρκετά χρόνια έχοντας πραγματοποιήσει δεκάδες επίσημες συμμετοχές. Μεταξύ άλλων, έχει συμμετάσχει στο Ευρωπαϊκό Πρωτάθλημα του 2005 και στα Παγκόσμια Πρωταθλήματα του 2005 και του 2008. 1 Πρωτάθλημα Σερβίας: 2003 1 Κύπελλο Σερβίας: 2006 1 Πρωτάθλημα Ιαπωνίας: 2009 1 Κύπελλο Ιαπωνίας: 2011 Το βιογραφικό του Νέγιαν Μπόγιοβιτς
Π.Α.Ο.Κ. (πυγμαχία)

Το λήμμα αναφέρεται στο τμήμα πυγμαχίας του ΠΑΟΚ. Για τα υπόλοιπα τμήματα δείτε το λήμμα ΠΑΟΚΤο τμήμα πυγμαχίας του ΠΑΟΚ, ιδρύθηκε το 1964 από τον προπονητή Νίκο Ιωαννίδη.

 Ο ιδρυτής του τμήματος, Νίκος Ιωαννίδης παρέμεινε στον σύλλογο μέχρι το 1966. Αντικαταστάθηκε από τον βετεράνο πρωταθλητή Νίκο Θωμαΐδη ο οποίος έμεινε στον σύλλογο μέχρι το 1977. Διάδοχος του υπήρξε ο Νίκος Παναγιωτόπουλος ο οποίος υπήρξε προπονητής για 13 συνεχόμενα χρόνια. Η ομάδα του ΠΑΟΚ άρχισε να πρωταγωνιστεί την περίοδο 1977-78 όταν απαρτιζόταν από τους αθλητές Παπαβασιλείου, Κλειδαρά, Φιλίνα, Βαφειάδη, Παρασκευόπουλο, Χρυσίδη, Μυλωνά και Τουμπουλίδη. Κορυφαίος πυγμάχος του συλλόγου είναι ο Ηλίας Παυλίδης ο οποίος έφτασε δύο φορές στην οκτάδα των Ολυμπιακών αγώνων στα 81 κιλά. Στους Αγώνες του 2004 έχασε τη δυνατότητα να κατακτήσει ένα μετάλλιο, καθώς στον προημιτελικό αν και προηγούταν με 19-12 του Αιγύπτιου Αχμέντ Ισμαήλ, ο αγώνας διακόπηκε στις αρχές του τρίτου γύρου του λόγω τραυματισμού, ο οποίος όμως προκλήθηκε από αντιαθλητικό χτύπημα το οποίο έμεινε ατιμώρητο από τους διαιτητές.Το 2022 ο πυγμάχος του ΠΑΟΚ Βαγγέλης Νανιτζανιάν κατέκτησε το χάλκινο μετάλλιο στους Μεσογειακούς Αγώνες του Ομάν Τον Οκτώβριο του 2022, ο πυγμάχος Θωμάς Μποδιτσόπουλος κατέκτησε το χρυσό μετάλλιο στο διεθνές τουρνουά Nevidlivi Heroji, το οποίο διεξήχθη στη Σερβία. 2 Πρωταθλήματα Ελλάδας ανδρών: (2003, 2007)
Μπορούμε

Το «Μπορούμε» (στα αγγλικά: "Boroume") είναι μη κερδοσκοπικός οργανισμός που ανέπτυξε ένα καινοτόμο τρόπο διάσωσης και προσφοράς φαγητού.Στα πλαίσια του προγράμματος «Διάσωση & Προσφορά Τροφίμων», καθημερινά, σώζει φαγητό και τρόφιμα από όλους τους πιθανούς δωρητές και το προσφέρει, μέσω κοινωφελών φορέων, στους ανθρώπους που βρίσκονται σε διατροφική ανασφάλεια. Με αυτόν τον τρόπο μειώνει την περιβαλλοντική επιβάρυνση και παράλληλα στηρίζει επισιτιστικά τις πιο ευαίσθητες κοινωνικά ομάδες.

 Ιθύνων νους, ήταν η δημοσιογράφος και εκπαιδευτικός, Ξένια Παπασταύρου (ιδρυτικό μέλος), η οποία ξεκίνησε το 2012, μαζί με τους Αλέξανδρο Θεοδωρίδη και την επικοινωνιολόγο Αλέξια Μοάτσου. Ο απώτερος σκοπός του «Μπορούμε», είναι να αλλάξει η νοοτροπία της κοινωνίας μας απέναντι στη σπατάλη των τροφίμων, ώστε η πλειονότητα των ανθρώπων να σκέφτεται πρώτα να προσφέρει αντί να πετάει στα σκουπίδια τα τρόφιμα που περισσεύουν, ακόμη και στη διάσωση και προσφορά της αγροτικής παραγωγής, στη συνεργασία με καταστήματα σούπερ μάρκετ, τα οποία έχουν περισσευούμενα τρόφιμα που δεν μπορούν να πουληθούν. Επίσης, η προσέγγιση του «Μπορούμε» στο θέμα της σπατάλης τροφίμων είναι ολιστική και έχει σκοπό να αγγίξει κάθε πτυχή του θέματος αναπτύσσοντας ποικίλα προγράμματα όπως: το Ενημερωτικό Πρόγραμμα «Καμία Μερίδα Φαγητού Χαμένη», το εκπαιδευτικό πρόγραμμα «Μπορούμε στο Σχολείο», το πρόγραμμα διάσωσης περισσευούμενης αγροτικής παραγωγής «Μπορούμε στο Χωράφι» το πρόγραμμα διάσωσης περισσευούμενης παραγωγής στις λαϊκές αγορές «Μπορούμε στη Λαϊκή» το πρόγραμμα ενημέρωσης δυνητικών δωρητών «Μπορούμε στη Γειτονιά» το πρόγραμμα στήριξης οικογενειών σε διατροφική ανασφάλεια «Είμαστε Οικογένεια» Το «Μπορούμε», αρχικά επικοινωνεί με κοινωφελείς φορείς, ιδρύματα, συσσίτια, κοινωνικές υπηρεσίες δήμων και καταγράφει τις ανάγκες τους, ενώ συγχρόνως δικτυώνει με ιδιώτες, εταιρείες, εστιατόρια, φούρνους, καταστήματα τροφίμων, ξενοδοχεία κλπ. που έχουν περισσευούμενο φαγητό και το προσφέρει σε αυτούς που έχουν ανάγκη. Η δικτύωση γίνεται με κριτήριο την πραγματική ανάγκη και τη γεωγραφική εγγύτητα με το φορέα-αποδέκτη. Συντονίζεται η παραλαβή της κάθε προσφοράς από το φορέα-αποδέκτη. Το «Μπορούμε», δεν αποθηκεύει, δεν παραλαμβάνει και δεν μεταφέρει προσφορές τροφίμων. Το «Μπορούμε», προσφέρει καθημερινά (κατά μέσο όρο) 15.000 μερίδες φαγητού. Η προσπάθεια της οργάνωσης είναι να σώζει τα τρόφιμα που περισσεύουν και να τα προσφέρει σε ανθρώπους που έχουν ανάγκη. Έως σήμερα, έχει προσφέρει συνολικά 5.500.000 μερίδες φαγητού.
Άλσος Αχαΐας

Το Άλσος είναι ορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως έδρα του ομώνυμου πρώην δημοτικού διαμερίσματος. Η τοπική κοινότητα Άλσους είναι χαρακτηρισμένη ως αγροτικός ημιορεινός οικισμός, με έκταση 5,055 χμ² (2011).

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Άλσους Αχαΐας. eetaa.gr. Ανακτήθηκε: 18/12/2017. Ε.Ε.Τ.Α.Α. - Διοικητικές μεταβολές Κοινότητας Άλσους Αχαΐας. eetaa.gr. Ανακτήθηκε: 18/12/2017.
Σίλβα Κλέιτον

Ο Αλεξάντρε Σίλβα Κλέιτον (Alexandre Silva Cleyton, 8 Μαρτίου 1983) είναι Βραζιλιάνος επαγγελματίας ποδοσφαιριστής, ο οποίος αγωνιζόταν ως μέσος. Τελευταίος σταθμός της καριέρας του ήταν ο Ηρακλής Θεσσαλονίκης.

 Ξεκίνησε την επαγγελματική καριέρα του στο Μεσσηνιακό για μια διετία και συνέχισε στον Απόλλωνα Καλαμαριάς που οι καλές εμφανίσεις τον έφεραν στη Λάρισα και έπειτα στον Παναθηναϊκό το 2008 έναντι ποσού 1,5 εκατομμυρίου €. Δεν μπόρεσε να καθιερωθεί στην αρχική ενδεκάδα και το 2010 δόθηκε δανεικός στη Μεταλούργκ Ντονέτσκ. Το 2012 αποχώρησε ως ελεύθερος και ακολούθησαν η τουρκική Κάισερισπορ και η κροατική Ντιναμό Ζάγκρεμπ, προτού επιστρέψει στο ελληνικό πρωτάθλημα με τα χρώματα της Ξάνθης. Στις 7 Σεπτεμβρίου του 2018 υπέγραψε συμβόλαιο συνεργασίας με τον Ηρακλή. Πρωτάθλημα Ελλάδας: 2010 (Παναθηναϊκός) Κύπελλο Ελλάδας: 2007 (Λάρισα), 2010 (Παναθηναϊκός) Πρωτάθλημα Κροατίας: 2014 (Ντιναμό Ζάγκρεμπ) Προφίλ στο Soccerway.com Βιογραφικό στο Onsports.gr
Κρουσέιντερς ΦΚ

Η Κρουσέιντερς Φούτμπολ Κλαμπ (αγγλικά: Crusaders Football Club) είναι ημιεπαγγελματική ποδοσφαιρική ομάδα από τη Βόρεια Ιρλανδία, η οποία αγωνίζεται στο Πρωτάθλημα ποδοσφαίρου Βόρειας Ιρλανδίας. Ιδρύθηκε το 1898 στο Μπέλφαστ και αγωνίζεται στο στάδιο Seaview. Χρώματα της ομάδας είναι το κόκκινο και το μαύρο. Κυριότερος αντίπαλος της ομάδας είναι η Κλίφτονβιλ ΦΚ. Τα μεταξύ των δύο ομάδων παιχνίδια είναι γνωστά σαν North Belfast derby.

 Πρωτάθλημα ποδοσφαίρου Βόρειας Ιρλανδίας: Νικήτρια (6): 1972–73, 1975–76, 1994–95, 1996–97, 2014-15, 2015-16 Φιναλίστ (4): 1992–93, 1995–96, 2010–11, 2012–13 Irish Cup: Νικήτρια (5): 1966–67, 1967–68, 2008–09, 2018-19, 2021–22 Φιναλίστ (3): 1979–80, 2010–11, 2011–12 Irish League Cup: Νικήτρια (2): 1996–97, 2011–12 Φιναλίστ (5): 1986–87, 1995–96, 2007–08, 2012–13, 2013-14 County Antrim Shield: Νικήτρια (6): 1959–60, 1964–65, 1968–69, 1973–74, 1991–92, 2009–10 Φιναλίστ (14): 1954–55, 1966–67, 1970–71, 1971–72, 1977–78, 1978–79, 1979–80, 1983–84, 1984–85, 1993–94, 1995–96, 1997–98, 2004–05, 2007–08 Setanta Sports Cup: Νικήτρια (1): 2012 Gold Cup: Νικήτρια (2): 1985–86, 1995–96 Φιναλίστ (3): 1964–65, 1966–67, 1994–95 Ulster Cup: Νικήτρια (3): 1953–54, 1963–64, 1993–94 Φιναλίστ (7): 1951–52, 1958–59, 1959–60, 1972–73, 1978–79, 1991–92, 1996–97 Carlsberg Cup: Νικήτρια (1): 1973–74 Blaxnit Cup: Φιναλίστ (1): 1967–68 Belfast Charities Cup Φιναλίστ (1): 1922–23 Crusaders F.C. official website Αρχειοθετήθηκε 2015-08-17 στο Wayback Machine. Crusaders Newtownabbey Strikers Αρχειοθετήθηκε 2012-05-01 στο Wayback Machine. Crusaders youth home page Αρχειοθετήθηκε 2011-11-01 στο Wayback Machine. Crusaders Statistics and Results at the Irish Football Club Project
Γκριμέλντα της Ουγγαρίας

Η Γκριμέλντα της Ουγγαρίας (απεβ. μετά το 1026) από τον Οίκο των Άρπαντ ήταν κόρη του μεγάλου πρίγκιπα της Ουγγαρίας, που παντρεύτηκε τον δόγη της Βενετίας.

 Η Γκριμέλντα ήταν κόρη του πρίγκιπα Γκέζα μεγάλου πρίγκιπα της Ουγγαρίας και της Σάρολτ των Γκιούλα, κόρης του Στεφάνου Ούγγρου διοικητή της Τρανσυλβανίας. Ο πάπποςς της λεγόταν αρχικά Γκιούλα, αλλά βαπτίστηκε Στέφανος στην Κωνσταντινούπολη, όπου έγινε πατρίκιος. Ο αδελφός της Στέφανος Α΄ της Ουγγαρίας όρισε τον γιο της Πιέτρο διάδοχο χάρη στα δικαιώματα της αδελφής του. Όταν ο σύζυγος Οττόνε εξορίστηκε στην Κωνσταντινούπολη (1026), η Γκριμέλντα τον ακολούθησε. Παντρεύτηκε τον Οττόνε Ορσεόλο δόγη της Βενετίας (κυβ. 1009-1026) και είχε τέκνα: Πιέτρο 1010/11-1046/56, βασιλιάς της Ουγγαρίας. Φρότσα 1015-1071, παντρεύτηκε τον Αδαλβέρτο των Μπάμπενμπεργκ μαργραβο της Αυστρίας. Οι δόγισσες της Βενετίας
Hrvatska elektroprivreda

Η Hrvatska elektroprivreda (Όμιλος HEP) είναι μια εθνική εταιρεία ηλεκτρικής ενέργειας στην Κροατία που ασχολείται με την παραγωγή, μεταφορά και διανομή ηλεκτρικής ενέργειας για περισσότερο από έναν αιώνα, καθώς και με την παροχή θερμότητας και τη διανομή αερίου τις τελευταίες δεκαετίες. Ο όμιλος HEP διοργανώνεται με τη μορφή εταιρείας συμμετοχών με αριθμό θυγατρικών εταιρειών.

 Η HEP υποστηρίζει ότι είναι η παλαιότερη ηλεκτρική εταιρεία που διανέμει εναλλασσόμενο ρεύμα, από την ίδρυσή της το 1895, όταν χτίστηκε το πρώτο εργοστάσιο υδροηλεκτρικής ενέργειας Γιαρούγκα, μόνο τρεις ημέρες μετά το εργοστάσιο ηλεκτροπαραγωγής Άνταμς στους καταρράκτες του Νιαγάρα. Η μητρική εταιρεία του Ομίλου HEP, η HEP d.d., εκτελεί τη λειτουργία της εταιρικής διαχείρισης του Ομίλου HEP. Η παραγωγή μεταβιβάζεται σε δύο θυγατρικές: την HEP Proizvodnja d.o.o., η οποία ασχολείται με την πλειονότητα των μονάδων παραγωγής και την TE Plomin d.o.o., η οποία είναι συνιδιοκτησία της HEP και της RWE Power, και εκμεταλλεύεται το εργοστάσιο ηλεκτροπαραγωγής Πλόμιν. Η HEP κατέχει επίσης το 50% του πυρηνικού σταθμού Κρσκο στη Σλοβενία.Η HEP Operator prijenosnog sustava d.o.o. (HEP OPS, Ελληνικά: Διαχειριστής Συστήματος Μεταφοράς HEP) και η HEP Operator distribucijskog sustava d.o.o. (HEP ODS, Ελληνικά: Διαχειριστής Συστήματος Διανομής HEP) είναι οι φορείς παροχής δημόσιων υπηρεσιών μεταφοράς και διανομής ηλεκτρικής ενέργειας, αντίστοιχα, για τις ανάγκες των συμμετεχόντων στην κροατική αγορά.Η HEP ODS είναι επίσης υπεύθυνη για τον εφοδιασμό των πελατών με το τέλος ρεύματος, ενώ η παροχή στους επιλέξιμους πελάτες (βιομηχανία και επιχειρήσεις) εμπίπτει στη δικαιοδοσία της HEP Opskrba d.o.o.Άλλες επιχειρηματικές δραστηριότητες περιλαμβάνουν: τη τηλεθέρμανση (HEP Toplinarstvo d.o.o), τη διανομή φυσικού αερίου (HEP Plin d.o.o), την ενεργειακή απόδοση (HEP ESCO d.o.o), την προστασία του περιβάλλοντος με έμφαση στη διαχείριση των αποβλήτων (APO d.o.o), τις ανανεώσιμες πηγές ενέργειας (HEP Obnovljivi izvori energije d.o.o), την εκπαίδευση και την κατάρτιση (HEP Nastavno-obrazni centar) και τον ελεύθερο χρόνο και την αναψυχή (HEP Odmor i rekrerecija d.o.o). Ευρωπαϊκό Δίκτυο Λειτουργών Συστημάτων Μεταφοράς Ηλεκτρικού Ρεύματος Company website
Σπόρτινγκ Χιχόν

Η Εσπόρτιν δε Χιχόν (ισπανικά: Sporting de Gijón) είναι ισπανική ποδοσφαιρική ομάδα από την πόλη Χιχόν, Αστούριες. Ιδρύθηκε την 1η Ιουνίου 1905. Συμμετέχει στη Σεγούντα Ντιβιζιόν. Έδρα της ομάδας είναι το στάδιο Ελ Μολινόν, το παλαιότερο, επαγγελματικό, ποδοσφαιρικό στάδιο της Ισπανίας, το οποίο είναι σε χρήση από το 1908.

 Πριμέρα Ντιβισιόν: φιναλίστ, 1978–79 Κύπελλο Ισπανίας: φιναλίστ, 1981, 1982 Σεγούντα Ντιβισιόν: 1943–44, 1950–51, 1956–57, 1969–70, 1976–77, 1929–30 Επίσημες ιστοσελίδεςRealSporting.com Official club website (Ισπανικά) Real Sporting de Gijón Αρχειοθετήθηκε 2012-06-14 στο Wayback Machine. at the Πριμέρα Ντιβιζιόν official website (Ισπανικά) (Αγγλικά) Real Sporting de Gijón at the UEFA official websiteΝέες σελίδεςSporting de Gijón news BDFutbol Sporting de Gijón news Futbolme (Ισπανικά) Sporting de Gijón news from Marca (Ισπανικά) Sporting de Gijón news from AS (Ισπανικά) Sporting de Gijón news Canal Rojiblanco (Ισπανικά) Sporting de Gijón news Polish Site (Πολωνικά)
Τσέρρικ

Το Τσέρρικ (αλβανικά: Cërrik‎) είναι δήμος στον Νομό Ελμπασάν στην κεντρική Αλβανία. Σχηματίστηκε το 2015 με τη μεταρρύθμιση της τοπικής αυτοδιοίκησης από τη συγχώνευση των πρώην δήμων Τσέρρικ, Γκοστιμέ, Κλος, Μόλλας και Σαλές, και έγιναν δημοτικές ενότητες. Η έδρα του δήμου είναι η πόλη Τσέρρικ. Ο συνολικός πληθυσμός είναι 27.445 κάτοικοι (απογραφή του 2011), σε μια συνολική έκταση 189.65 τ.χλμ. Η ποδοσφαιρική ομάδα είναι η ΚΣ Τουρμπίνα Τσέρρικ. Το 1997, πραγματοποιήθηκε η Σφαγή του Τσέρρικ.

 Το Τσέρρικ βρίσκεται περίπου δέκα χιλιόμετρα νοτιοδυτικά της πόλης της Ελμπασάν, στην πεδιάδα νότια του Σκούμπιν. Η πόλη αναπτύχθηκε γύρω από ένα διυλιστήριο πετρελαίου που άρχισε να λειτουργεί το 1956 και είχε παραγωγή 1.500 τόνων την ημέρα στο αποκορύφωμά του. Μαζί με αυτό, το διυλιστήριο παρήγαγε λιπαντικά έλαια από το 1962 και σαπούνι από το 1965. Το διυλιστήριο έκλεισε στην δεκαετία του 1990 και η πόλη έχει χάσει το μεγαλείο της από τότε. Ως αποτέλεσμα, η ανεργία είναι σήμερα πολύ υψηλή. Ραϊμόντα Μπούλκου, ηθοποιός Αρμάντο Σαντίκου, ποδοσφαιριστής
The Sabbath Stones

The Sabbath Stones είναι ο τίτλος της συλλογής τραγουδιών του βρετανικού χέβι μέταλ συγκροτήματος Black Sabbath. Ο δίσκος κυκλοφόρησε στις 29 Απριλίου του 1996 μέσω της δισκογραφικής εταιρείας "I.R.S. Records" σε μορφή CD και περιέχει τραγούδια από τους δίσκους των Black Sabbath οι οποίοι κυκλοφόρησαν από το 1983 μέχρι και το 1995. Το συγκεκριμένο άλμπουμ κυκλοφόρησε για να συμπληρωθεί το συμβόλαιο του Τόνι Αϊόμι με την "I.R.S. Records", καλύπτοντας την τρίτη περίοδο ζωής του συγκροτήματος από το άλμπουμ "Born Again" του 1983 μέχρι το "Forbidden" του 1995.

 1. Headless Cross (Iommi, Martin, Powell) - 6:29από το Headless Cross 2. When Death Calls (Iommi, Martin, Cottle, Nicholls, Powell) - 6:55από το Headless Cross 3. Devil & Daughter (Iommi, Martin, Powell) - 4:44από το Headless CrossTYR 4. The Sabbath Stones (Iommi, Martin, Murray, Nicholls, Powell) - 6:48από το TYR 5. The Battle of Tyr (Iommi, Martin, Murray, Nicholls, Powell) - 1:09από το TYR 6. Odin's Court (Iommi, Martin, Murray, Nicholls, Powell) - 2:42από το TYR 7. Valhalla (Iommi, Martin, Murray, Nicholls, Powell) - 4:43από το TYR 8. TV Crimes (Iommi, Dio, Butler) - 3:58από το Dehumanizer 9. Virtual Death (Iommi, Martin, Butler) - 5:46από το Cross Purposes 10. Evil Eye (Iommi, Martin, Butler) - 5:57από το Cross Purposes 11. Kiss of Death (Iommi, Martin, Murray, Nicholls, Powell) - 6:06από το Forbidden 12. Guilty as Hell (Iommi, Martin, Murray, Nicholls, Powell) - 3:27από το Forbidden 13. Loser Gets it All (Iommi, Martin, Murray, Nicholls, Powell) - 2:55από το Forbidden 14. Disturbing the Priest (Iommi, Gillan, Butler, Ward) - 5:49από το Born Again 15. Heart Like a Wheel (Iommi, Hughes, Nicholls, Glixman) - 6:35από το The Seventh Star 16. The Shining (Iommi, Martin, Daisley, Nicholls, Singer) - 5:55από το The Eternal Idol Τα τραγούδια τα οποία περιλαμβάνονται στο The Sabbath Stones ηχογραφήθηκαν από τους εξής μουσικούς: Τόνι Αϊόμι - κιθάρα Ίαν Γκίλαν - φωνητικά Γκλεν Χιούζ - φωνητικά Ρόνι Τζέιμς Ντίο - φωνητικά Τόνι Μάρτιν - φωνητικά Γκίζερ Μπάτλερ - μπάσο Νιλ Μάρεϊ - μπάσο Ντέιβ Σπιτζ - μπάσο Λώρενς Κοτλ - μπάσο Τζεφ Νίκολς - πλήκτρα Μπιλ Γουόρντ - τύμπανα Κόζι Πάουελ - τύμπανα Βίνι Άπις - τύμπανα Μπόμπι Ροντινέλι - τύμπανα Έρικ Σίνγκερ - τύμπανα The Sabbath Stones - Black Sabbath | AllMusic Black Sabbath - The Sabbath Stones - Encyclopaedia Metallum Black Sabbath The Sabbath Stones - Spirit of Metal webzine
Ποσυρτή

Η ποσυρτή είναι παραδοσιακό κυπριακό αλλαντικό, παρόμοιο με το μπέικον. Η παρασκευή της ήταν από τα παλιότερα χρόνια ιδιαίτερα δημοφιλής στις περιοχές της Τηλλυρίας, της Μαραθάσας, της Πάφου και της Πιτσιλιάς και ήταν συνυφασμένη με την γιορτή των Θεοφανείων που σηματοδοτούσε την ημέρα έναρξης των «σσοιροσφαών», δηλαδή του σφαγιασμού των οικόσιτων χοίρων με σκοπό την παραγωγή διάφορων κρεατικών (εκτός από την ποσυρτή παρασκευάζονταν λουκάνικα, λούντζα, ζαλατίνα, σούβλοι κλπ).

 Η ποσυρτή διακρίνεται σε δύο είδη, τη μικρή και τη μεγάλη. Αυτή η διαφοροποίηση έγκειται στο μέρος του χοιρινού κρέατος που χρησιμοποιείται κατά την παρασκευή. Συγκεκριμένα, για την παρασκευή της μικρής ποσυρτής λαμβάνεται το άνω τμήμα του λαιμού ενώ για τη μεγάλη ποσυρτή πραγματοποιείται λήψη κρέατος από την κοιλιά. Η επεξεργασία περιλαμβάνει πρώτα το αλάτισμα, στη συνέχεια το μαρινάρισμα του κρέατος με κρασί (συνήθως μαύρο ή μαραθεύτικο), κόλιανδρο, κύμινο, μαύρο πιπέρι κλπ. Έπειτα ακολουθεί το κάπνισμα του κρέατος για την ωρίμανση και η φύλαξη σε σκιερό μέρος για την αποξήρανση. Η ποσυρτή έχει σχετικά ορθογώνιο και επίπεδο σχήμα, χρώμα σκούρο κοκκινόμαυρο εσωτερικά και κόκκινο προς μοβ εξωτερικά καθώς και αλμυρή γεύση. Η κατανάλωση της είναι διαθέσιμη σε μικρότερα ή μεγαλύτερα κομμάτια, σε οποιοδήποτε πάχος και σχήμα.
Τσιβλός Αχαΐας

Ο Τσιβλός είναι ένα ορεινό χωριό που βρίσκεται σε υψόμετρο 754μ, 20 χιλιόμετρα νοτιοανατολικά της Ακράτας. Αποτελεί πλέον δημοφιλή τουριστικό προορισμό λόγω της ομώνυμης λίμνης και του εντυπωσιακού ορεινού τοπίου. Ο πληθυσμός του σύμφωνα με την απογραφή του 2011 είναι 9 κάτοικοι.

 Ο Τσιβλός εμφανίζεται ως ο οικισμός "Civlò" στην απογραφή του Ενετού Francesco Grimani το 1700 με 33 οικογένειες (148 κατοίκους). Η περιοχή γενικά χαρακτηρίζεται από την αστάθεια του εδάφους. Έτσι, την Κυριακή 24 Μαρτίου του 1913 μεγάλος όγκος βράχων και χώματος αποκολλήθηκε από το διπλανό βουνό Γερακάρη συμπαρασύροντας το χωριό Συλίβαινα σκοτώνοντας 4 άτομα και φράζοντας τον ποταμό Κράθι. Τα νερά του ποταμού κατέκλυσαν την μεγαλύτερη επιφάνεια του Τσιβλού δημιουργώντας λίμνη με βάθος 80 μέτρα και επιφάνεια πάνω από 200 στρέμματα. Οι κάτοικοι των δύο χωριών (Τσιβλού και Συλίβαινας) τα είχαν εγκαταλείψει 2 μέρες πριν την καταστροφή λόγω μικρών καθιζήσεων και κατολισθήσεων. Σύμφωνα με την παράδοση, είδαν ένα κυπαρίσσι που έγερνε, πράγμα που θεώρησαν ως κακό οιωνό και εγκατέλειψαν τα σπίτια τους όλοι εκτός από μία ηλικιωμένη στην Συλίβαινα, που αρνήθηκε να τους ακολουθήσει. Οι κάτοικοι μεταφέρθηκαν στα χωριά Τραγανό (νυν Νέος Ερινεός), Συλιβαινιώτικα, Καμάρες, Μουρλά (νυν Ροδοδάφνη) όπου τους δόθηκαν από το κράτος οικόπεδα. Σήμερα, ο Τσιβλός αποτελείται από ελάχιστα σπίτια, ένα ξενώνα, 2-3 ταβέρνες και τον ιστορικό ημιυπόγειο ναό του Αγίου Αθανασίου. Στην λίμνη διακρίνονται ακόμα οι κορυφές μεγάλων δέντρων και πέτρες από τα καταποντισμένα σπίτια. Αρκετά κοντά, δημιουργήθηκε και ένας υδροηλεκτρικός σταθμός ο οποίος, ευτυχώς, δεν αλλοίωσε το φυσικό περιβάλλον. Η περιοχή προσφέρεται για πολλές δραστηριότητες όπως κάμπινγκ, κωπηλασία, διαδρομές 4Χ4 και πεζοπορία. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Βασίλης Παναγιωτόπουλος, Πληθυσμός και Οικισμοί της Πελοποννήσου: 13ος-18ος αιώνας, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. 1ο Δημοτικό Σχολείο Ακράτας Δήμος Ακράτας Στυξ, εφημερίδα της Βόρειας Πελοποννήσου
Κύπελλο Ελλάδος ποδοσφαίρου ανδρών 2023-24

Το Κύπελλο Ελλάδας 2023–24 αποτελεί την 82η διοργάνωση του θεσμού. Συμμετέχουν οι ομάδες των 2 επαγγελματικών κατηγοριών, της Σούπερ Λιγκ 1 και της Σούπερ Λιγκ 2, καθώς και οι κυπελλούχοι των τοπικών ΕΠΣ. Η διοργάνωση ξεκίνησε στις 27 Αυγούστου 2023 με την Α' φάση στην οποία συμμετείχαν οι κυπελλούχοι των τοπικών ΕΠΣ, ενώ είναι προγραμματισμένη να ολοκληρωθεί με την διεξαγωγή του τελικού στις 18 Μαΐου 2024. Ο κυπελλούχος εξασφαλίζει την πρόκριση στον πρώτο προκριματικό γύρο του επόμενου UEFA Europa League.

 Πηγή: ΕΠΟ Στην 1η Φάση της διοργάνωσης συμμετέχουν οι νικητές των διοργανώσεων κυπέλλου των τοπικών ΕΠΣ, εκτός των κυπελλούχων ΕΠΣ Ευρυτανίας, ΕΠΣ Δυτικής Αττικής, ΕΠΣ Θεσπρωτίας, ΕΠΣ Σάμου και ΕΠΣ Χίου (Α.Ο. Ποταμιά, Βύζας Μεγάρων, Άρης Φιλιατών, Πολυκράτης Πυθαγορείου, Κανάρης Νενήτων) που δεν δήλωσαν συμμετοχή, των κυπελλούχων ΕΠΣ Πρέβεζας-Λευκάδας, ΕΠΣ Κοζάνης, ΕΠΣ Μακεδονίας (Τηλυκράτης, Φ.Σ. Κοζάνη, Καμπανιακός) που προβιβάστηκαν στην Super League 2 και ομάδων από τις ΕΠΣ Γρεβενών και ΕΠΣ Λασιθίου όπου δεν διεξήχθη διοργάνωση την περσινή σεζόν. Οι κυπελλούχοι των ΕΠΣ Ξάνθης, ΕΠΣ Φθιώτιδας και ΕΠΣ Κιλκίς (Ορφέας Ξάνθης, Ολυμπιακός Λαμίας, Aπόλλων Ευρώπου) δεν δήλωσαν συμμετοχή και αντικαθίστανται από τους φιναλίστ, Α.Ο. Βιστωνίδας, Αστέρα Σταυρού και Π.Α.Ο. Κρηστώνης, αντίστοιχα. Η κλήρωση της 1ης και 2ης Φάσης έγινε στις 11 Αυγούστου 2023 και οι αγώνες διεξήχθησαν στις 26-30 Αυγούστου 2023. Πηγή: ΕΠΟ Στη 2η φάση συμμετείχαν οι νικήτριες της 1ης, οι αγώνες διεξήχθησαν στις 3 Σεπτεμβρίου 2023. Πηγή: ΕΠΟ Στην 3η Φάση συμμετέχουν οι 12 ομάδες που προκρίθηκαν από την προηγούμενη φάση και οι 22 ΠΑΕ της Super League 2. Η κλήρωση της 3ης φάσης , καθώς και της 4ης και 5ης όπου εισέρχονται και ομάδες της Super League, έγινε στις 5 Σεπτεμβρίου 2023. Ο Ο.Φ. Ιεράπετρας αποχώρησε από το κύπελλο και στη συνέχεια δήλωσε αποχώρηση και από το πρωτάθλημα της Super League 2. Πηγή: ΕΠΟ Στην 4η Φάση συμμετέχουν οι νικήτριες της 3ης φάσης. Ο Αλμωπός Αριδαίας που είχε αποβληθεί από το πρωτάθλημα της Super League 2, δεν αγωνίστηκε, έτσι ο αντίπαλός του Καμπανιακός, προκρίθηκε για 2η συνεχόμενη φάση χωρίς αγώνα. Πηγή: ΕΠΟ Στην 5η φάση συμμετέχουν οι 10 νικήτριες ομάδες της 4ης φάσης και εισέρχονται στο θεσμό και οι 9 ομάδες της Super League 1 που δεν είχαν προκριθεί στις ευρωπαϊκές διοργανώσεις. Σχηματίζουν 8 ζευγάρια, ενώ τρεις ομάδες προκρίνονται στην επόμενη φάση χωρίς αγώνα. Είναι η τελευταία φάση του Κυπέλλου που οι αγώνες είναι μονοί. Πηγή: ΕΠΟ Στην 6η φάση του Κυπέλλου συμμετέχουν συνολικά 16 ομάδες, οι 11 που θα προκριθούν από τις προηγούμενες φάσεις και οι 5 ομάδες της Σουπερ Λιγκ 1 που συμμετείχαν στις διοργανώσεις της ΟΥΕΦΑ. Η κλήρωση της 6ης φάσης, καθώς και των επόμενων μέχρι τους ημιτελικούς, έγινε την Παρασκευή 20 Οκτωβρίου. Οι αγώνες από αυτή τη φάση είναι διπλοί. Η πρώτη αγωνιστική, που είχε προγραμματιστεί για τις 31 Οκτωβρίου ως 2 Νοεμβρίου 2023 , θα οριστεί σε νέες ημερομηνίες, λόγω εκκρεμοτήτων σε δικαστικές αποφάσεις για αγώνες των προηγούμενων φάσεων. Οι επαναληπτικοί αγώνες θα διεξαχθούν το τριήμερο 5 εως 7 Δεκεμβρίου του 2023.
Βαυαρική Ακαδημία Επιστημών

Η Βαυαρική Ακαδημία Επιστημών (γερμ.: Bayerische Akademie der Wissenschaften, BAdW) είναι ανεξάρτητο δημόσιο ίδρυμα, με έδρα στο Μόναχο. Τα μέλη της αποτελούν επιστήμονες των οποίων οι έρευνες έχουν συνεισφέρει σημαντικά στην αύξηση των γνώσεων της ανθρωπότητας στην επιστήμη τους. Ο γενικός σκοπός της Ακαδημίας είναι η προαγωγή των διεπιστημονικών συναντήσεων και επαφών, καθώς και η συνεργασία των εκπροσώπων διαφορετικών ερευνητικών πεδίων.

 Στις 12 Οκτωβρίου 1758 ο δικηγόρος Γιόχαν Γκέοργκ φον Λόρι (1723-1787), νομικός σύμβουλος του Κολεγίου Νομισμάτων και Ορυχείων στο Μόναχο, ίδρυσε την Bayerische Gelehrte Gesellschaft («Βαυαρική Εταιρεία Σοφών»). Αυτό οδήγησε στην ίδρυση από τον εκλέκτορα της Βαυαρίας Μαξιμιλιανό Γ΄ Ιωσήφ της Βαυαρικής Ακαδημίας Επιστημών, στις 28 Μαρτίου 1769. Το ιδρυτικό καταστατικό της Ακαδημίας αναφέρει επίσης μία άλλη σχετική εταιρεία, την «Parnassus Boicus» («Βαυαρικός Παρνασσός»). Πρώτος πρόεδρος της νέας Ακαδημίας έγινε ο Βαυαρός αριστοκράτης Ζίγκμουντ φον Χάιμχάουζεν (Sigmund von Haimhausen, 1708-1793), επικεφαλής της Βαυαρικής Επιτροπής Νομισμάτων και Ορυχείων. Αρχικώς η Ακαδημία αποτελείτο από δύο τμήματα, την Τάξη Ιστορίας (Historische Klasse) και την Τάξη της Φιλοσοφίας (Philosophische Klasse). Οι φυσικές επιστήμες και τα μαθηματικά υπάγονταν στη δεύτερη. Σήμερα η Ακαδημία χωρίζεται ακόμη σε δύο Τάξεις, αλλά αυτές είναι πλέον η Τάξη Φιλοσοφίας και Ιστορίας (που περιλαμβάνει και τις φιλολογικές και κοινωνικές επιστήμες), και η Τάξη των Μαθηματικών και Φυσικών Επιστημών. Σε κάθε Τάξη ο αριθμός των τακτικών μελών περιορίζεται στα 45 και των αντεπιστελλόντων μελών στα 80. Ωστόσο, τα τακτικά μέλη με ηλικία μεγαλύτερη ή ίση των 70 ετών δεν μετρούν στο αντίστοιχο όριο. Για τον λόγο αυτόν, ο αριθμός των τακτικών μελών κυμαίνεται συνήθως περί τα 120. Κατά τη διάρκεια της ιστορίας της η ακαδημία είχε πολυάριθμα διάσημα μέλη, όπως ήταν ο Γκαίτε, οι Αδελφοί Γκριμ, ο Τέοντορ Μόμσεν, οι Αλεξάντερ και Βίλχελμ φον Χούμπολτ, ο Μαξ Πλανκ, ο Ότο Χαν, ο Άλμπερτ Αϊνστάιν, ο Μαξ Βέμπερ, ο Βέρνερ Χάιζενμπεργκ, αλλά και ο Άνθιμος Γαζής. Ο πρώτος πρόεδρος της Βαυαρικής Ακαδημίας Επιστημών ήταν, όπως προαναφέρθηκε, ο Ζίγκμουντ φον Χάιμχάουζεν. Μεταξύ των μεταγενέστερων προέδρων συγκαταλέγονται και οι Φρήντριχ Χάινριχ Γιακόμπι, Φρήντριχ Βίλχελμ Γιόζεφ Σέλινγκ, Γιούστους φον Λήμπιχ, Ιγκνάτς φον Ντέλινγκερ, Μαξ φον Πέτενκόφερ και Βάλτερ Μάισνερ. Σημερινός πρόεδρος είναι ο Καθηγητής Καρλ-Χάιντς Χόφμαν, μαθηματικός. Για τη διεκπεραίωση μακροπρόθεσμων προγραμμάτων, η Ακαδημία προβαίνει στη σύσταση επιτροπών. Σήμερα υπάρχουν 37 επιτροπές, στις οποίες απασχολούνται περισσότεροι από 450 άνθρωποι. Πανεπιστήμιο του Μονάχου Τεχνικό Πανεπιστήμιο του Μονάχου «Geschichte». Bayerische Akademie der Wissenschaften. Αρχειοθετήθηκε από το πρωτότυπο στις 19 Δεκεμβρίου 2013. Ανακτήθηκε στις 17 Δεκεμβρίου 2013. Ιστότοπος της Ακαδημίας
Αλεξάνδρα Μακκαβαία

Η Αλεξάνδρα Μακκαβαία, κόρη του Υρκανού ΙΙ ήταν σύζυγος του Αλεξάνδρου της Ιουδαίας. Ήταν μητέρα της συζύγου του Ηρώδη του Μεγάλου Μαριάμης και του νεαρού αρχιερέα Αριστόβουλου..

 Η Αλεξάνδρα είχε καταφέρει να επιβάλει μέσω της φιλίας της με την Κλεοπάτρας Ζ΄ που μισούσε τον Ηρώδη την εκλογή του νεαρού γιου της ως αρχιερέα . Η εκλογή αυτή υπήρξε μοιραία για τον Αριστόβουλο καθώς δολοφονήθηκε το 35 π.Χ. στην Ιεριχώ .. Η Αλεξάνδρα είχε ζητήσει εκδίκηση για τον φόνο του γιου της από την Κλεοπάτρα και τον Μάρκο Αντώνιο. Πράγματι ο Μάρκος Αντώνιος συνάντησε τον Ηρώδη στη Λαοδίκεια της Συρίας (34 π.Χ.) ενώ επέστρεφε από την αποτυχημένη εκστρατεία του εναντίον των Πάρθων που αποτέλεσε μεγάλο πλήγμα για το γόητρό του. Ο Μάρκος Αντώνιος για να μην δημιουργηθεί νέα πολιτική αναστάτωση στην περιοχή εκείνη την κρίσιμη στιγμή δεν έλαβε κανένα μέτρο εναντίον του και ο Ηρώδης επέστρεψε στο βασίλειο του. Εκεί ξέσπασε σκάνδαλο όταν η αδελφή του Σαλώμη του αποκάλυψε ότι ο σύζυγος της Ιώσηπος που είχε λάβει μυστική εντολή από τον Ηρώδη να δολοφονήσει τη Μαριάμη αν δεν επέστρεφε από τη Λαοδίκεια της είχε αποκαλύψει την αποστολή του. Ο Ηρώδης συγχώρησε τελικά τη Μαριάμη, η Αλεξάνδρα όμως φυλακίστηκε προσωρινά καθώς τη θεώρησε υπεύθυνη για το σκάνδαλο αυτό. Η Αλεξάνδρα στράφηκε εναντίον της κόρης της όταν ένα νέο παρόμοιο σκάνδαλο ξέσπασε την εποχή που ο Ηρώδης γύρισε από τη Ρόδο (30 π.Χ.) όπου είχε συναντηθεί με τον μοναδικό πλέον ισχυρό άνδρα της Ρώμης Οκταβιανό. Το σκάνδαλο αποκαλύφθηκε και πάλι από τη Σαλώμη. Ο Ηρώδης που ήταν γνωστός πολιτικός φίλος του Μάρκου Αντώνιου είχε ζητήσει τότε από τον αυλικό του Σόαιμο να δολοφονήσει την Αλεξάνδρα και τη σύζυγό του αν δεν επέστρεφε από τη συνάντηση. Ο Σόαιμος είχε αποκαλύψει όλα αυτά στη Μαριάμη η οποία θα επιχειρούσε να δηλητηριάσει τον Ηρώδη. Η αποκάλυψη στάθηκε μοιραία γι αυτήν καθώς καταδικάστηκε σε θάνατο (29 π.Χ.) . Το επόμενο έτος ο Ηρώδης βρέθηκε στη Σαμάρεια. Τότε κυκλοφόρησαν φήμες ότι πέθανε. Η Αλεξάνδρα επιχείρησε να καταλάβει την εξουσία ο Ηρώδης όμως τη συνέλαβε και την εκτέλεσε (28 π.Χ.) . Jewish Encyclopedia ALEXANDRA: Jewish Encyclopedia MARIAMNE Jewish Encyclopedia HERODES I (surnamed the Great)
1263 Βαρσοβία

Η Βαρσοβία (Varsavia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,25. Ανακαλύφθηκε το 1933 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά της από την ομώνυμη πόλη.

 Η μέση διάμετρος της Βαρσοβίας εκτιμάται σε 49,30 χιλιόμετρα. Ο φασματικός τύπος της είναι Xc, ενώ το γεωμετρικό άλβεδό της είναι 0,0459. Η Βαρσοβία περιστρέφεται γύρω από τον εαυτό της μία φορά κάθε 7 ώρες και 14 λεπτά. Τροχιά από το JPL (Java) / Εφημερίδα
Αργυρός Κώδικας

Ο Αργυρός Κώδικας (λατ.:Codex Argenteus) είναι Κώδικας ο οποίος περιέχει τα μεταφρασμένα Ευαγγέλια της Αγίας Γραφής στη Γοτθική γλώσσα από τον επίσκοπο των Γότθων Ουλφίλα. Εκτίθεται στη βιβλιοθήκη του πανεπιστημίου της Ουψάλα, στη Σουηδία.

 Σύμφωνα με τους εκκλησιαστικούς ιστορικούς Φιλοστόργιο, Θεοδώρητο, Σωζομενό και Σωκράτη, ο Ουλφίλας το έτος 341 μ.Χ. αναδεικνύεται Επίσκοπος των Γότθων από τον Αρειανό επίσκοπο Ευσέβιο της Νικομήδειας. Αυτός εργάσθηκε με ζήλο για τον εκχριστιανισμό των ομοφύλων του Γότθων και για τον λόγο αυτό χρειάστηκε να εφεύρει το γοτθικό αλφάβητο. Εκτός των άλλων μετέφρασε με επιτυχία από το ελληνικό κείμενο της Καινής Διαθήκης τα τέσσερα ευαγγέλια στη γοτθική γλώσσα. Αυτή η μετάφραση σώζεται σήμερα στον αργυρό κώδικα οποίος στην αρχή περιείχε 300 φύλλα αλλά σήμερα υπάρχουν μόνο τα 187 και εμπεριέχονται με τη σειρά τα ευαγγέλια των Ματθαίου, Ιωάννη, Λουκά και Μάρκου.
Παραλία Κόκκινο Λιμανάκι

Η παραλία Κόκκινο Λιμανάκι είναι μια παραλία της περιφέρειας Αττικής. Βρίσκεται στην Ραφήνα, 1800 μέτρα από το λιμάνι της πόλης και 29 περίπου χιλιόμετρα από το κέντρο της Αθήνας.

 Η παραλία είναι ως επί το πλείστον αμμουδερή και με βότσαλα σε ορισμένα σημεία ενώ μεγάλα βράχια που σχηματίζονται μέσα στον φυσικό ορμίσκο την προστατεύουν από τους ισχυρούς ανέμους που φυσούν εποχικά στην περιοχή. Παρέχονται δυνατότητες διαμονής σε κοντινές ξενοδοχειακές μονάδες στην Ραφήνα, στην Αρτέμιδα, στη Νέα Μάκρη και αλλού. Η περιοχή γύρω από το λιμάνι της Ραφήνας διαθέτει επιλογές για φαγητό, διαμονή και ψυχαγωγία. Συγκεκριμένα, η περιοχή διαθέτει ταβέρνες, μπαράκια κ.ά. Επίσης σε κοντινή απόσταση από την παραλία λειτουργεί καφετέρια. Για τους επισκέπτες που προτιμούν την οργανωμένη κατασκήνωση, υπάρχει κάμπινγκ που βρίσκεται αρκετά κοντά στην παραλία. Η πρόσβαση γίνεται μέσω τακτικών δρομολογίων αστικών λεωφορείων. Τα σκάφη αναψυχής μπορούν να ελλιμενιστούν στη μαρίνα της πόλης. Ιστοσ. Greek Islands, Παραλία Κόκκινο Λιμανάκι, Αττική